CELEX: 62010CN0258
Language: el
Date: 2010-05-25 00:00:00
Title: Υπόθεση C-258/10: Αίτηση για την έκδοση προδικαστικής αποφάσεως, την οποία υπέβαλε το Tribunal Dâmbovița (Ρουμανία) στις 25 Μαΐου 2010 — Nicușor Grigore κατά Regia Națională a Pădurilor Romsilva — Direcția Silvică București

14.8.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 221/20
            
         Αίτηση για την έκδοση προδικαστικής αποφάσεως, την οποία υπέβαλε το Tribunal Dâmbovița (Ρουμανία) στις 25 Μαΐου 2010 — Nicușor Grigore κατά Regia Națională a Pădurilor Romsilva — Direcția Silvică București
   (Υπόθεση C-258/10)
   ()
   2010/C 221/33
   Γλώσσα διαδικασίας: η ρουμανική
   
      Αιτούν δικαστήριο
   
   Tribunal Dâmbovița
   
      Διάδικοι στην υπόθεση της κύριας δίκης
   
   
      Ενάγων: Nicușor Grigore
   
      Εναγομένη: Regia Națională a Pădurilor Romsilva — Direcția Silvică București
   
      Προδικαστικά ερωτήματα
   
   
               1)
            
            
               Η χρονική περίοδος κατά την οποία ο εργαζόμενος επί 8 ώρες ημερησίως δασοφύλακας υποχρεούται να μεριμνά για τη φύλαξη μιας δασικής ζώνης επί 24ώρου βάσεως δεν αποτελεί «χρόνο εργασίας» κατά την έννοια του άρθρου 2, σημείο 1, της οδηγίας 2003/88/ΕΚ του Ευρωπαϊκού Κοινοβουλίου και του Συμβουλίου [της 4ης Νοεμβρίου 2003] (1), καθόσον ως «χρόνος εργασίας» κατά το εν λόγω άρθρο νοείται κάθε περίοδος κατά τη διάρκεια της οποίας ο εργαζόμενος ευρίσκεται στον τόπο εργασίας του, στη διάθεση του εργοδότη και ασκεί τη δραστηριότητα ή τα καθήκοντά του. Ως χρόνος εργασίας πρέπει να λογίζεται μόνον ο πραγματικός χρόνος ασκήσεως της συνιστάμενης στη φύλαξη δραστηριότητας πέραν του κανονικού ωραρίου εργασίας, εφόσον τούτο επιβάλλεται στο πλαίσιο της ασκήσεως της εν λόγω δραστηριότητας.
            
         
               2)
            
            
               Η απάντηση επί του ερωτήματος Ι δεν διαφέρει σε περίπτωση κατά την οποία ο δασοφύλακας κατοικεί σε υπηρεσιακό κατάλυμα ευρισκόμενο εντός της τελούσας υπό τη διαχείρισή του δασικής ζώνης.
            
         
               3)
            
            
               Δεν παραβιάζονται οι διατάξεις του άρθρου 6 της οδηγίας 2003/88/ΕΚ με την επιβολή παρόμοιας υποχρεώσεως διασφαλίσεως του έργου της φυλάξεως.
            
         
               4)
            
            
               Παρέλκει η απάντηση επί του ερωτήματος αυτού δοθέντος ότι αφορά κατάσταση επί της οποίας δόθηκε καταφατική απάντηση με το πρώτο ερώτημα.
            
         
               5)
            
            
               Ο χρόνος στο πλαίσιο του οποίου ο δασοφύλακας ευθύνεται για τη φύλαξη του τελούντος υπό τη διαχείρισή του δάσους αποτελεί μία από τις παραμέτρους οι οποίες χαρακτηρίζουν την άσκηση τέτοιων καθηκόντων στο μέτρο κατά το οποίο ο δασοφύλακας, υπογράφοντας το έγγραφο της περιγραφής των καθηκόντων της θέσεως και το πρακτικό της παραδόσεως/παραλαβής της δασικής ζώνης, συνήνεσε στην υποχρέωσή του να μεριμνά για τη φύλαξη της ζώνης και για την ανάληψη της διαχειρίσεώς της.
            
         
      (1)  ΕΕ L 299, σ. 9.